ጠቅላይ ሚኒስትር አብይ ከኮቪድ-19 ተከላካይ ብሔራዊ ኮሚቴ የንዑሳን ኮሚቴ ኃላፊዎች ጋር ተወያዩ
አዲስ አበባ (ኢዜአ)፡- ጠቅላይ ሚኒስትር ዐቢይ አሕመድ ኮቪድ-19ኝን ለመከላከል ከተቋቋመው ብሔራዊ ኮሚቴ የንዑሳን ኮሚቴ ኃላፊዎች ጋር በቪዲዮ ኮንፍረንስ ውይይት አካሄዱ፡፡ 
በውይይቱ እንደቀረበው እያንዳንዱ ኮሚቴ ኮቪድ-19ኝን የመከላከል እና ሥርጭቱን የመግታት ተግባራትን በየድርሻው እየከወነ ነው። 
ነገር ግን የኮሚቴው አባላት አዲስ አበባን በመመልከት ለመረዳት እንደቻሉት፣ አካላዊርቀት በግብይት ስፍራዎች እና በትራንስፖርት መገልገያዎች ተግባራዊ አልተደረገም። 
ሃይማኖታዊ መሰባሰቦች ሥርጭቱን በመግታት ሥራው ላይ አሉታዊ ተጽዕኖ እያሳደሩ መሆኑንም ታዝበዋል። 
ግንዛቤየማስጨበጥ ሥራዎች ከሕግ ማስከበር ተግባራት ጋር ተጣምረው የሚቀጥሉ ሲሆን፣ ሕዝቡ ቫይረሱን ለመከላከል የሚያስችሉትን ቅድመ ጥንቃቄዎች በሙሉ ተፈጻሚ እንዲያደርግ ተጠይቋል። 
በኢትዮጵያ በኮሮናቫይረስ የተያዙ ሰዎች ቁጥርመ አሁን ላይ ወደ 25 ከፍ ብሏል።
አዲስ ዘመን መጋቢት 23/2012